Lav et referat af nedenstående tekst:

Tekst:
- Her og nu er det ærgerligt og bekymrende. Men fremtiden ser heldigvis lys ud for Nordjylland. Sådan lyder reaktionen fra Nordjyllands regionsrådsformand Mads Duedahl (V) på de seneste tal fra Styrelsen for Arbejdsmarked og Rekruttering. De viser, at knap hver fjerde ledige lægestilling på landsplan ikke bliver besat - og i Nordjylland er tallet endnu højere, nemlig en tredjedel. Ifølge både Lægeforeningen og Overlægeforeningen er det især speciallægestillinger, som er svære at besætte, det samme siger Mads Duedahl gælder for Nordjylland. - Særligt i psykiatrien mangler vi psykiatere, og det resulterer i lange ventelister for patienterne. Det er svært at dem fra eksempelvis København, siger han. Stort pres Regionsrådsformanden understreger, at tallene er et udtryk for det generelle pres i sundhedssystem, som skyldes, at der bliver flere ældre, og dermed flere patienter med kroniske sygdomme. Særligt i Nordjylland gør det sig gældende. Det samme sker med antallet af læger, hvor en stor generation går på pension. - Samtidig tager det lang tid at uddanne læger. Men vi har været i gang længe, og de første nordjyske speciallæger er færdiguddannede, siger Mads Duedahl. - Vi kan jo se, at der er større incitament til at blive i regionen, når man uddanne dem i nærområdet, fordi de i løbet af uddannelsen får kærester, venner og stifter familie her. Derfor vil tallene blive bedre i fremtiden, lover regionsrådsformanden. Men vil vi ikke hele tiden være bagud, når det tager lang tid at uddanne, samtidig med at flere får behov for sundhedsydelserne? - Det kan du godt argumentere for. Vi oplever allerede nu et ekstremt pres på sundhedsvæsnet – i går var der 100 flere patienter med behov for en seng, end vi er normeret til. Og vi vil kun se et større behov for flere læger i fremtiden. - Men forhåbentlig kan vi uddanne os ud af det. Det er jo bedre at gøre noget end ikke at gøre noget. Derfor har man fra regionens side appelleret til politikerne på Christiansborg om at øge optagelsen på medicinstudiet i Aalborg. - Vi har kapaciteten til det, så lad os da endelig få flere igennem, slutter han.

Referat:
Det er en stor udfordring at rekruttere læger i Nordjylland - større end i resten af landet.